Martena iela

Martena iela ir jaunizveidotā iela Liepājā, Jaunās pasaules apkaimē. Tā sākas krustojumā ar Eksporta ielu un, pēc plāna, stiepjas dienvidaustrumu virzienā līdz Dzelzsgriezēja ielai.

Iela izveidota bijušās rūpnīcas "Liepājas metalurgs" teritorijā — topošajā Liepājas industriālajā parkā. Tās nosaukumu, tāpat kā citu jaunizveidotu ielu nosaukumus, liepājnieki izvēlējās balsojumā 2025. gada jūlijā, un Liepājas valstspilsētas pašvaldības dome to apstiprināja 21. augustā.

Martena ielas plānotais garums ir aptuveni 650 metri, bet tā vēl nav pilīngi izbūvēta. Tagad Liepājas Industriālā parka teritorijā notiek jaunu ielu izbūve, kas ietver sevī arī gājēju un velosipēdu celiņu, pazemes inženierkomunikāciju, apgaismojuma izbūvi un apzaļumošanu.

 Ielu savienojumi 
Martena iela ir savienota ar šādām ielām:
 Eksporta iela (T veida krustojums)
 Trīs skursteņu iela (T veida krustojums)
 Dūmu iela
 Dzelzsgriezēja iela (plānots T veida krustojums)

 Atsauces 

Kategorija:Ielas Jaunajā pasaulē (Liepāja)